หุ้น12ม.ค.ปิดบวกเล็กน้อย0.60 จุด
หุ้นไทย 12 ม.ค.ปิดที่ 1,052.23 จุด บวกเล็กน้อยเพียง 0.60 จุด มูลค่าซื้อขาย 21,867.49 ล้านบาท
12 ม.ค. 2555

หุ้นไทย 12 ม.ค.ปิดที่ 1,052.23 จุด บวกเล็กน้อยเพียง 0.60 จุด มูลค่าซื้อขาย 21,867.49 ล้านบาท




ดัชนีหุ้นไทยวันที่ 12 ม.ค.ปิดที่ 1,052.23 จุด เพิ่มขึ้น 0.60 (+0.06%) แตะสูงสุด 1,056.76 จุดและแตะต่ำสุด 1,050.20 จุด มูลค่าการซื้อขาย 21,867.49  ล้านบาท
น.ส.ธีรดา ชาญยิ่งยงค์ ผู้ช่วยผู้อำนวยการอาวุโส ฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า  วันนี้ดัชนีหุ้นไทยปิดในแดนบวกได้เพราะแรงซือ้กลับหุ้นในกลุ่มธนาคารพาณิชย์ที่ปรับลงไปหลายวัน แต่อย่างไรก็ตามต้องติดตามผลการประชุมผลกระทบค่าธรรมเนียมของธนาคาพาณิชย์หลังมีการโอนหนี้กองทุนฟื้นฟูไปหะนาคารแห่งประเทศไทยดูแลภายในเวลา 19.00 น. นี้ว่าผลจะออกมาชัดเจนอย่างไร
สำหรับพรุ่งนี้ (13  ม.ค.)คาดว่าดัชนีจะมีการเคลื่อนไหวในกรอบแคบเช่นเดียวกับวานนี้ พร้อมกับต้องติดตามผลการประชุมของธนาคารกลางยุโรปใน 1-2 วันนี้ พร้อมกับผลการประมูลพันธบัตรของอิตาลีและสเปนด้วย
ประเมินกรอบดัชนีพรุ่งนี้แนวรับ 1,044-1,047 จุด และแนวต้าน 1,058 จุด 
กลยุทธ์แนะนำลงทุนหุ้นเพียง 50 % ของพอร์ต และเน้นในหุ้นปันผลเป็นหลัก พร้อมเก็งกำไรหุ้นรายตัวที่เป็นไปตามกระแสข่าวรายวัน
หลักทรัพย์ที่มีมูลค่าการซื้อขายสูงสุด 5 อันดับ ได้แก่CPF        มูลค่าการซื้อขาย  1,661 ล้านบาท ปิดที่ 35.50 บาท เพิ่มขึ้น 0.25 บาท (+0.71%)INTUCH  มูลค่าการซื้อขาย 834 ล้านบาท ปิดที่ 42.75 บาท ราคาไม่เปลี่ยนแปลงPTTGC มูลค่าการซื้อขาย  766ล้านบาท ปิดที่ 62.00 บาท ลดลง 0.75 บาท (-1.20 %)BANPU  มูลค่าการซื้อขาย 765 ล้านบาท ปิดที่ 588.00 บาท เพิ่มขึ้น  2.00 บาท (+0.34 %)ADVANC มูลค่าการซื้อขาย 758,ล้านบาท ปิดที่ 155.00 บาท ลดลง 1.00 บาท (-0.64%)